نزلات عند رجليه جرحة باستها ليه تهز بشوية هو غمض عينيه و صدرو بدا كيتهز ويتحط بعدات شعرها و بدات كتسوط عليه بشوية و كتمسح ليه الجرحة حل عينيه وبقا كيشوف فيها مبتاسم ,,كان باين عليها الخوف و كتحاول ماتقصحوش رغم هو ماكيحس بوالو من غير دقات قلبه لي تزادو في الخفقان ونفسو لي كتصارع عمرو جرب هاد الاحساس ,,الاحساس بالانتماء ,,احساس ديال شي حد يعتني بيك و يخاف عليك,كان ديما كيعتامد على راسو عمرو داق معنى العائلة ولا الاستقرار ,,ودابا هاهي ملاكو قدامو كتنضف ليه جرحو بكل حب و خوف ,,كيفاش كان ايستغني عليها و يمشي ,,كيفاش يقد يعيش بلا مايشوف دوك العينين لي ماعرف إنا لون فيهوم عينيها بين البرتقالي الدهبي والاخضر كل مرة بلون بحال المشة ,,,كيفاش ايقد يعيش بلا مايشم ريحتها و لاش يلمس شعرها الدهبي ,,كيشوف فيها حطات القطن من بعد مانظفات ليه رجليه وهزات نتاف حطاتو على الجرحة بدات كتخرج ليه الزاجة بشوية بحال يلا خايفاه يتهرس هو قاعما حاس بيها مراقب غي حركاتها لي كتخليه يزيد يغرق فيها مزال حيدات ليه الزاجة و شافت فيه بعيون دامعة كترعد;وعتك ؟